Չինաստանի ԱԳՆ ներկայացուցիչ Գեն Շուանը նշել է, որ օրինագծի հոդվածները իրավաբանորեն պարտադիր չեն, սակայն «մեկ Չինաստանի» սկզբունքի լուրջ խախտում են: «Եթե այն ընդունվի եւ գործողության մեջ դրվի, ապա Չինաստանի եւ ԱՄՆ հարաբերությունների մեջ լուրջ բարդություններ կառաջացնի»,- ասել է Գենը: Նրա խոսքով՝ Չինաստանը չափազանց դժգոհ է ու դրա դեմ վճռականորեն հանդես կգա, եւ արդեն ԱՄՆ-ին կոշտ նկատառումներ է ներկայացրել: Նա նշել է, որ «մեկ Չինաստանի» սկզբունքը Չինաստանի եւ ԱՄՆ հարաբերությունների քաղաքական հիմքն է: Միացյալ Նահանգները պետք է հետեւի իր խոստումներին, որոնք Չինաստանին տվել է Թայվանի հարցում, դադարեցնի այս օրինագծի քննարկումը, պաշտպանի 2 երկրների միջեւ հարաբերությունները եւ Թավանի նեղուցում կայունությունը, ասել է նա: